ΓΡΑΠΤΗ ΕΡΩΤΗΣΗ E-1043/00

υποβολή: Camilo Nogueira Romn (Verts/ALE) προς την Επιτροπή

(4 Απριλίου 2000)

Θέμα: Παραβάσεις του κανονισμού 97/11/561/047 (Πρόγραμμα Sogama) που χρηματοδοτείται από το Ταμείο Συνοχής

Ο Επίτροπος Barnier, εξ ονόματος της Ευρωπαϊκής Επιτροπής, απάντησε στην ερώτησή μου Ε-1737/99(1) σχετικά με το σχέδιο για τη διαχείριση των στερεών αστικών αποβλήτων στη Γαλικία (Sogama), χωρίς να λάβειπόψη τα συγκεκριμένα στοιχεία της ερώτησής μου που αφορούσαν τον σχεδιασμό του προγράμματος, δηλαδή το ότι το πρόγραμμα αυτό βασίζεται κυρίως στην αποτέφρωση με ανάκτηση της ενέργειας που απορροφά και το μεγαλύτερο μέρος των επενδύσεων, ενώ κανονικά τα σχετικά κονδύλια θα έπρεπε να διατεθούν για την ελαχιστοποίηση, επαναχρησιμοποίηση και ανακύκλωση των αποβλήτων. Για τον λόγο αυτό, πρέπει, πέραν του να απαιτούμε την τήρηση των προϋποθέσεων που ορίζει ο κανονισμός (ΕΚ) αριθ. 1164/94(2) του Συμβουλίου για την ίδρυση του Ταμείου Συνοχής και να ελπίζουμε ότι θα πληρωθεί και ο όρος που αναφέρει ο κ. Barnier στην απάντησή του, να εξαρτηθεί δηλαδή η χρηματοδότηση από τηνποβολή, από τουςπευθύνους του προγράμματος, περιοδικών εκθέσεων,

σχετικά με το συνολικό στάδιο προόδου του, να επιμείνουμε στο εξής:

- Το σχέδιο Sogama σαφώς και δεν τηρεί τις κοινοτικές κανονιστικές ρυθμίσεις, ιδιαίτερα δε την οδηγία 75/442/ΕΟΚ(3) του Συμβουλίου της 15ης Ιουλίου 1975 περί αποβλήτων, η οποία ορίζει, στην παράγραφο 1 του άρθρου 3, ότι τα κράτη μέλη αναλαμβάνουν τη δέσμευση να προωθούν τον περιορισμό, την ανακύκλωση και την κατεργασία των αποβλήτων και μόνον ως εσχάτη λύση και παρεμπιπτόντως την επίτευξη ενέργειας όπερ, απεναντίας συνιστά τον πυρήνα του προγράμματος Sogama. Από αυτήν την άποψη το εν λόγω πρόγραμμα (πρόγραμμα 97/11/561/047) παραβιάζει ακόμα και αυτά που ορίζει η ίδια η περιγραφή του, βάσει της οποίας αποφασίστηκε η χρηματοδότησή του από το Ταμείο Συνοχής.

- Τέλος, το εν λόγω πρόγραμμα είναι αντίθετο και με τη νέα ισπανική νομοθεσία, συγκεκριμένα δε με το εθνικό σχέδιο για την επεξεργασία των στερεών αστικών αποβλήτων, το οποίο ακολουθεί τους στόχους της προαναφερθείσας κοινοτικής οδηγίας και επιμένει στις αρχές της ανάκτησης, ελαχιστοποίησης και ανακύκλωσης των οργανικώνλών μέσω της επεξεργασίας τους. Είναι προφανές ότι το Περιφερειακό Συμβούλιο της Γαλικίας δεν πληροί αυτούς τους στόχους, δεδομένου ότι το πρόγραμμα Sogama επικεντρώνεται στην αποτέφρωση, με αποτέλεσμα τα απόβλητα που αποτεφρώνονται στη Γαλικία να προβλέπεται να φθάσουν τους 300 000 τόνους στο έτος 2001 και τους 500 000 στο έτος 2005.

Γνωρίζει η Επιτροπή ότι τα απόβλητα αποτεφρώνονται στο πλαίσιο του προγράμματος Sogama και δεν γίνεται ανακύκλωση των οργανικώνλών; Δύναται η Επιτροπή να επιβεβαιώσει την κατάφωρη παράβαση από το πρόγραμμα αυτό των βασικών κοινοτικών ρυθμίσεων για την προστασία του περιβάλλοντος σε ό, τι αφορά τα απόβλητα; Ποιο χρονοδιάγραμμα προβλέπει η Επιτροπή για να απαιτήσει τις περιοδικές εκθέσεις σχετικά με την πορεία του προγράμματος, όπως ανακοινώνεται με την απάντηση του κ. Επιτρόπου;

(1) ΕΕ C 170 E της 20.6.2000, σελ. 86.

(2) ΕΕ L 130 της 25.4.1994, σελ. 1.

(3) ΕΕ L 194 της 25.7.1975, σελ. 39.

Απάντηση του κ. Barnier εξ ονόματος της Επιτροπής

(22 Μαΐου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στις γραπτές ερωτήσεις E-0784/00 και E-0818/00 της κας Migulez Ramos(1).

(1) ΕΕ CΕΕ C 46 E της 13.2.2001, σελ. 42.